Lithops

Lithops l'è 'n zèner de piànte suculènte che fà part de la famìa botànica de le Aizoaceae uriginàre de l'Africa australa. I è cultiàde dei apasiunàcc de piànte gràse e i è cunusìcc col nòm popolàr de "balòcc vif".

En natüra de spès la piànta la rèsta quàze töta sóta la sàbia e ànsa sö apéna la fàcia orizontàl de le dò fòie carnùze opòste e tacàde ensèma che costetöés la part epìfita de la piànta. Le dò fòie i è dividìde de 'na sfrizidüra de 'ndóche se fùrma e se svelöpa el fiùr. Ògna còpia de fòie le fùrma el còrp de la piànta che endèl sò ensèma la g'ha fùrma cilìndrica o cònica condena süpefìce piàna. De la sfrizidüra 'ntra le dò fòie, endel perìot vegetatìf, nas apò e le dò fòie nöe e quan che le se derf del töt le dò ècie le se sèca. 
De spès sö la part piàna gh'è come dele "finèstre" cioè dele zòne trasparènte o traslücide sènsa clorofìla, de 'ndóche pàsa la lùce destinàda a le parcc piö intèrne e sotràde de la piànta.

La fiuridüra l'è 'n autùno. I fiùr i se derf el dopodisnàt o 'nvers séra e i g'ha fùrma che se 'nsomèa a le margherìte, piö grancc del còrp de la piantìna, de culùr biànch o zalt e apéna apéna prufumàcc. ògna piàntìna la fà sö en fiùr sul.

 Spéci 
Le spéci acetàde, segónt el sit del giardì botànich del Missouri, per el zèner Lithops i è 32 en PlantList consültàt endèl més de utùer del 2014: 
 Lithops aucampiae L. Bolus
 Lithops bromfieldii L. Bolus
 Lithops coleorum S.A. Hammer & Uijs
 Lithops comptonii L. Bolus
 Lithops dinteri Schwantes
 Lithops divergens L. Bolus
 Lithops dorotheae Nel
 Lithops francisci N.E. Br.
 Lithops fulviceps N.E.Br.
 Lithops gracilidelineata Dinter
 Lithops hallii de Boer
 Lithops helmutii L. Bolus
 Lithops herrei L. Bolus
 Lithops julii N.E. Br.
 Lithops karasmontana N.E.Br.
 Lithops karasmontana var. aiasensis  (de Boer) D.T. Cole
 Lithops lesliei (N.E. Br.) N.E. Br.
 Lithops localis Schwantes
 Lithops marmorata N.E.Br.
 Lithops meyeri L. Bolus
 Lithops olivacea L. Bolus
 Lithops optica N. E. Br. Forma Optica
 Lithops otzeniana Nel
 Lithops pseudotruncatella N.E.Br.
 Lithops ruschiorum N.E.Br.
 Lithops salicola L. Bolus
 Lithops steineckeana Tischer
 Lithops vallis-mariae N.E.Br.
 Lithops verruculosa Nel
 Lithops villetii L. Bolus
 Lithops viridis C.A. Lückh.
 Lithops werneri Schwantes & H. Jacobsen

 Galeria de fóti 

 Colegamèncc estèrni 
Blog sobre el cultivo de Lithops 
manolithops.es : Sitio web dedicado al mundo de los Lithops

 Riferimèncc 

Categoria:Aizoaceae